৩৪ বছরে ইয়েনের দাম সর্বনিম্ন
মার্কিন ডলারের বিপরীতে জাপানের মুদ্রা ইয়েনের দাম গত ৩৪ বছরে সর্বনিম্ন। তবে এর প্রভাবে দেশটির পুঁজিবাজারে চাঙ্গা ভাব দেখা গেছে।
আজ বুধবার বার্তা সংস্থা এএফপির প্রতিবেদনে বলা হয়েছে, এক ডলারের বিপরীতে ইয়েনের দাম কমে দাঁড়িয়েছে ১৫১ দশমিক ৯৭।
১৯৯০ সালের পর এটি ইয়েনের সর্বনিম্ন দাম।
প্রতিবেদনে আরও বলা হয়, ইয়েনের এই দরপতনের ফলে গুঞ্জন উঠে যে সরকার মুদ্রার দাম স্থিতিশীল রাখতে বাজারে হস্তক্ষেপ করতে পারে। যদিও সংশ্লিষ্ট কর্মকর্তারা গত কয়েকদিন ধরে এমন গুঞ্জনের বিরুদ্ধে সতর্ক করছিলেন।
দেশটির অর্থমন্ত্রী শুনিচি সুজুকি গণমাধ্যমকে বলেন, 'আমরা বাজার পরিস্থিতি গুরুত্বের সঙ্গে পর্যবেক্ষণ করছি। প্রয়োজনে যেকোনো ব্যবস্থা নেওয়া হবে।'
তিনি ধীর গতিতে হলেও নীতিমালায় পরিবর্তনের ইঙ্গিত দিয়েছেন।
তবে ইয়েন দুর্বল হওয়ায় জাপানের পুঁজিবাজারে এর প্রভাব পড়েছে। পুঁজিবাজারের সূচকগুলো ঊর্ধ্বমুখী। দেশটির রপ্তানিকারকরা এ থেকে উপকৃত হচ্ছেন।
গত ১৭ বছরের মধ্যে ব্যাংক অব জাপান গত সপ্তাহে প্রথমবারের মতো সুদের হার বাড়িয়েছে। তারপরও ইয়েনের দাম কমল।

মার্কিন ডলারের বিপরীতে জাপানের মুদ্রা ইয়েনের দাম গত ৩৪ বছরে সর্বনিম্ন। তবে এর প্রভাবে দেশটির পুঁজিবাজারে চাঙ্গা ভাব দেখা গেছে।